ՊԱՏԱՍԽԱՆ.- Չհամաձայնվել չեմ կարող և դա քաղսովետին մտահոգող հարցերից մեկն է: Ասեմ նաև, որ չլուծվող հարցեր չկան, միայն թե ամեն ինչ միանգամից լինել չի կարող: Այ, Նորքի թաղամասում արդեն տրոլեյբուս է աշխատում. նոր տրոլեյբուսներ, տրամվայներ, հատկապես ավտոբուսներ են ավելանալու երթուղիներում: Կա Նորքի ճոպանուղին, Պարոնյան փողոցից Ծիծեռնակաբերդ գնացող ճոպանուղի է կառուցվում, որը այս տարի պատրաստ կլինի, Ծիծեռնակաբերդ տանող երկրորդ ճոպանուղին շահագործման կհանձնվի եկող տարի: Հետո: Բացվում են և կբացվեն նոր փողոցներ, և դրանով էլ տրանսպորտի շարժումը ավելի ինտենսիվ կդաոնա և լավ կլինի: Ամեն ինչ լավ կլինի: Բայց ինչո՞ւ դուք չեք տալիս նաև հետևյալ հարցը.